
Odgojno-obrazovni ishodi učenja:
OŠ KV B.6.2. Učenik prepoznaje u Isusu Kristu Osloboditelja koji riječima i djelima pokazuje istinski put slobode i spasenja.
OŠ KV B.6.3. Učenik otkriva u Božjoj riječi, sakramentima i životu Crkve njezino božansko i ljudsko poslanje, različite darove i službe te Marijino posebno mjesto u Crkvi.
OŠ KV B.6.3. Učenik navodi i analizira obilježja, znakove i značenje sakramenata inicijacije i svetoga reda.

	Ključni pojmovi
	sakramenti, milost, vidljivi znakovi, kršćanska inicijacija, krštenje, potvrda, euharistija, sveti red

	Središnje / problemsko pitanje
	Kako sakramenti po vidljivim znakovima prate kršćaninov život, daruju Božju milost i povezuju nas s Kristom i Crkvom?

	Nastavne metode
	razgovor, rekonstrukcija umne mape, razvrstavanje, radni listić, kviz, povezivanje znakova i sakramenata, problemske situacije, kartice, crtanje, poučna priča, formativna provjera, digitalni zadatci

	Oblici rada
	frontalni rad, individualni rad, rad u paru, rad u skupinama, mješoviti rad

	Nastavna sredstva
	udžbenik, str. 70, radna bilježnica, str. 104, digitalni udžbenik, radni listić, bilježnica, kartice, projektor / pametna ploča, papir i bojice

	Međupredmetne poveznice
	Učiti kako učiti: uku B.2.4., uku C.3.3.; Hrvatski jezik: OŠ HJ A.6.1., OŠ HJ A.6.2.; Likovna kultura: OŠ LK A.6.2.; Osobni i socijalni razvoj: osr A.3.1.


Vrednovanje:
Vrednovanje za učenje: praćenje razvrstavanja sedam sakramenata, povezivanja vidljivih znakova i Božjih darova, razumijevanja kršćanske inicijacije, rješavanja radnoga listića i formativne provjere.
Vrednovanje kao učenje: samoprocjena učenika može li povezati sedam sakramenata s trima skupinama, glavnim znakovima i njihovim značenjem.
Vrednovanje naučenoga: radni listić i kviz služe ponavljanju i formativnoj provjeri; formalno brojčano vrednovanje prema izboru vjeroučitelja.
TIJEK NASTAVNOGA SATA
	I. UVODNI DIO – DOŽIVI (približno 7–10 minuta)


Uvodna molitva:
Oče naš…
ili:
Gospodine Isuse, hvala Ti što nam u sakramentima ostaješ blizu i pratiš naš život. Pomozi nam povezati ono što smo učili, prepoznati Tvoje darove u vidljivim znakovima i razumjeti da nas svaki sakrament poziva na vjeru, zahvalnost i život u zajednici Crkve. Amen.

	Alternativa: Učenici će u kratkoj tišini izgovoriti: „Isuse, pomozi mi prepoznati Tvoju blizinu u sakramentima.“


Povezivanje s prethodnim satom / pregled domaće zadaće:
Učenici daju vjeroučitelju na uvid domaću zadaću od prošlog susreta:
„Učenici će riješiti, ili dovršiti rješavanje RB, str. 102–103.“
Ili:
„Učenici će u bilježnicu nacrtati sedam malih plamenova i u svaki upisati po jedan dar Duha Svetoga, a ispod napisati jednu rečenicu: „Euharistija je…““
Motivacija:
Učenici će 30 sekundi promatrati sedam znakova bez natpisa. Najprije pojedinačno zapisuju što bi svaki znak mogao predstavljati, a zatim u paru pokušavaju otkriti zajednički naslov svih znakova. Tek nakon obrazloženja izgovara se riječ SAKRAMENTI.
[image: ]

Razgovor:
· Koje ste znakove najlakše povezali sa sakramentima? (Primjerice: voda, ulje, kruh i vino, prstenje, polaganje ruku.)
· Što je zajedničko svim tim različitim znakovima? (Po njima Crkva slavi sakramente i Bog daruje svoju milost.)
· Zašto jedan znak nije dovoljan za svih sedam sakramenata? (Sakramenti prate različite trenutke i potrebe kršćanskoga života.)

Ili:
Učenici će riješiti igru asocijacije (Prilog 54a).

klikni ovdje – poveznica

Najava teme i središnjega pitanja:
Danas ponavljamo nastavnu cjelinu „Sakramenti – Isus među nama“. Povezat ćemo sedam sakramenata, tri skupine, vidljive znakove i Božju milost te posebno sakramente kršćanske inicijacije. Istraživat ćemo: Kako sakramenti po vidljivim znakovima prate kršćaninov život, daruju Božju milost i povezuju nas s Kristom i Crkvom?


	II. SREDIŠNJI DIO – OTKRIJ I POVEŽI (približno 27–30 minuta)



	Napomena o izboru aktivnosti: Aktivnosti u nastavku predstavljaju prijedloge i mogućnosti izbora. Nije predviđeno da se sve provedu u jednom nastavnom satu. Vjeroučitelj odabire aktivnosti prema odgojno-obrazovnim ishodima, raspoloživom vremenu, osobitostima razreda, dostupnoj opremi i potrebama učenika.


Aktivnost 1: Obrada teksta / sadržaja (rad u skupinama, rad u paru i zajednička provjera, 15 minuta)
Rad u skupinama. Razred se dijeli u pet skupina, a svaka dobiva jednu od pet obrađenih tema cjeline. U prva tri minuta bez bilježaka ispunjava svoj redak: izdvaja ključnu ideju, dva važna pojma i jednu vezu s idućom temom. Zatim se skupine rotiraju i dopunjuju samo ono što nedostaje. Na kraju učenici uz udžbenik i prethodno obrađene sadržaje zajednički provjeravaju svih pet redaka. Tako se cijela cjelina ponavlja kao slijed: znakovi u svakodnevnome životu → sakramenti kao Kristova prisutnost → sedam sakramenata → inicijacija i krštenje → potvrda i euharistija.
Rješenje: 1. Znakovi u svakodnevnom životu – znak nešto predstavlja i prenosi poruku; primjeri mogu biti prometni znak, srce, prsten ili zvono. 2. Sakramenti – Kristova prisutnost – u sakramentalnome slavlju vidljivi znak upućuje na nevidljivi Božji dar; Krist djeluje i daruje milost. 3. Sedam svetih sakramenata – sedam sakramenata raspoređujemo u tri skupine: inicijacija, ozdravljenje i sakramenti u službi zajednice. 4. Sakramenti kršćanske inicijacije; Krštenje – krštenje, potvrda i euharistija uvode u kršćanski život; krštenje je prvi i osnovni sakrament, povezan s vodom, novim životom i pripadnošću Crkvi. 5. Potvrda i Euharistija – potvrda utiskuje neizbrisiv pečat i osnažuje darovima Duha Svetoga; euharistija je vrhunac inicijacije i središte kršćanskoga života, ustanovljena na Posljednjoj večeri.
Radni predložak:
	TEMA
	KLJUČNA IDEJA
	2 VAŽNA POJMA
	VEZA S IDUĆOM TEMOM

	Znakovi u svakodnevnom životu
	____________________________________
	__________________________________________
	____________________________________________

	Sakramenti – Kristova prisutnost
	____________________________________
	__________________________________________
	____________________________________________

	Sedam svetih sakramenata
	____________________________________
	__________________________________________
	____________________________________________

	Inicijacija; Krštenje
	____________________________________
	__________________________________________
	____________________________________________

	Potvrda i Euharistija
	____________________________________
	__________________________________________
	____________________________________________


Ili:
Učenici će usmeno ponoviti pet tema cjeline uz vođena pitanja. Vjeroučitelj ne mora postaviti sva pitanja.
Razgovor:
· Čemu služe znakovi u svakodnevnome životu? (Pomažu prenijeti poruku ili značenje.)
· Po čemu se sakramentalni znak razlikuje od običnoga podsjetnika? (U sakramentalnome slavlju Krist djeluje i daruje milost.)
· Koliko sakramenata slavi Katolička Crkva? (Sedam.)
· Koje su tri skupine sakramenata? (Inicijacija, ozdravljenje i sakramenti u službi zajednice.)
· Koja tri sakramenta čine kršćansku inicijaciju? (Krštenje, potvrda i euharistija.)
· Zašto je krštenje prvi i osnovni sakrament? (Po njemu započinje kršćanski život i postajemo članovi Crkve.)
· Što potvrda utiskuje i što u njoj primamo? (Neizbrisiv pečat i sedam darova Duha Svetoga.)
· Kada je ustanovljena euharistija? (Na Posljednjoj večeri.)
· Što kruh i vino postaju po riječima posvećenja? (Tijelo i Krv Kristova.)
· Kako se svih pet tema povezuje? (Od značenja znaka dolazimo do sakramenata u kojima Krist po vidljivim znakovima prati i jača kršćanski život.)
Kršćanski naglasak: Od običnih znakova koji prenose poruku dolazimo do sakramentalnih znakova u kojima Krist djeluje u Crkvi. Sedam sakramenata prati različite trenutke života, a krštenje, potvrda i euharistija zajedno uvode i jačaju kršćanski život.
Aktivnost 2: Radni listić (individualni rad uz zajedničku provjeru, 20 minuta)
Učenici će samostalno riješiti priloženi radni listić „54b. – Radni listić“. Nakon rada slijedi zajednička provjera i kratko obrazlaganje odgovora koji su učenicima bili najteži.

klikni ovdje - poveznica za PDF

klikni ovdje - poveznica za WORD

Aktivnost 3: Kviz (individualni rad / rad u paru / rad u troje – po izboru, 18 minuta)
Učenici će imati kviz u Blooketu, Kahootu ili Waygroundu (digitalnu platformu odabire vjeroučitelj. Kviz je istovjetan na svim navedenim platformama!). Najbolji će dobiti odlične ocjene.

1. Blooket - link za vjeroučitelja:

klikni ovdje - poveznica

Blooket je besplatni alat istovjetan kahootu i potrebna je registracija. Blooket je najbolji od tri ponuđene platforme prema autoru ove pripreme.

Postupak: Registrirati se i prijaviti na https://www.blooket.com . Vjeroučitelj će kliknuti na gornji link ili ga zalijepiti u adresnu traku i nakon što mu se prikaže kviz pritiskati redom:
1.  Host
2. U „Select a Game Mode“ izabrati „Classic“
3. Pritisnuti desno „Host Game“
4. Na dnu odabrati 33 pitanja koliko kviz ima, ostalo ostaviti kako je
5. Pritisnuti „Host now“
6. Učenici će u tražilicu upisati „Play blooket“ i pritisnuti „Play blooket“, potom s projekcije prepisati broj s projekcije u Game ID, odabrati nadimak i igra slijedi kao i u kahootu. Može se istovremeno igrati pojedinačno, ekipno ili mješovito. Ako se formiraju pojedine ekipe, dogovorom biraju nadimak/nick.

[bookmark: _Hlk130418435]2. Kahoot - link za  vjeroučitelja:

klikni ovdje - poveznica

3. Wayground - link za  vjeroučitelja:

klikni ovdje - poveznica
Wayground je besplatni alat sličan Blooketu i Kahootu (potrebna je registracija). Prema autoru ove pripreme, od navedene tri platforme zahtijeva najviše koraka pri pokretanju.
Postupak za vjeroučitelja:
1. Nakon prijave na wayground.com, kliknuti na gornju poveznicu kviza (ili je zalijepiti u adresnu traku).
2. Kliknuti na ljubičasti gumb „Start now“ i odabrati način igre („Instructor-paced“ za vođenje korak po korak ili „Classic“ za samostalan tempo učenika).
3. Kliknuti „Continue“ – na ekranu/projekciji prikazat će se kod igre (Game code).
4. Učenici na svojim uređajima otvaraju stranicu joinmyquiz.com, upisuju kod s projekcije i unose svoj nadimak/ime.
Igra se može igrati pojedinačno ili u ekipama. Kada se svi učenici prijave, vjeroučitelj pokreće igru.
Aktivnost 4: Što znak govori? (rad u paru, 8 minuta)
Rad u paru. Učenici će najprije protumačiti pet znakova iz svakodnevnoga života, a zatim dovršiti zaključak o tome što je znaku potrebno da bi bio razumljiv. Partneri biraju jedan znak kojemu bi se značenje promijenilo kada bi ga vidjeli u drukčijem kontekstu.
Moguće: crveno svjetlo – stani; srce – ljubav; prsten – povezanost / savez; školsko zvono – početak ili završetak sata; zastava – pripadnost. Zaključak: znak je nešto vidljivo ili čujno što upućuje na značenje koje treba razumjeti.
Radni predložak:
	ZNAK
	ŠTO PORUČUJE?
	ZAŠTO TO RAZUMIJEM?

	CRVENO SVJETLO
	________________________
	________________________

	SRCE
	________________________
	________________________

	PRSTEN
	________________________
	________________________

	ŠKOLSKO ZVONO
	________________________
	________________________

	ZASTAVA
	________________________
	________________________


Aktivnost 5: Vidljivo – nevidljivo – Krist djeluje (rad u skupinama, 9 minuta)
Rad u skupinama. Učenici će za pet sakramentalnih znakova povezati ono što se može vidjeti ili čuti sa sakramentom i Božjim darom / značenjem. Zatim skupina oblikuje jednu rečenicu u kojoj mora upotrijebiti riječi VIDLJIVO, KRIST i MILOST.
Moguće: voda – krštenje – novi život i oproštenje; krizma i polaganje ruku – potvrda – dar Duha Svetoga i osnaženje; kruh i vino – euharistija – Kristova prisutnost i hrana; riječi odrješenja – pomirenje – oproštenje; ulje za bolesnike – bolesničko pomazanje – snaga i utjeha. Rečenica: Po vidljivim znakovima sakramenata Krist u Crkvi djeluje i daruje milost.
Radni predložak:
	VIDLJIVI ZNAK / ČIN
	SAKRAMENT
	BOŽJI DAR / ZNAČENJE

	VODA
	________________________
	________________________

	KRIZMA I POLAGANJE RUKU
	________________________
	________________________

	KRUH I VINO
	________________________
	________________________

	RIJEČI ODRJEŠENJA
	________________________
	________________________

	ULJE ZA BOLESNIKE
	________________________
	________________________


Aktivnost 6: Sedam sakramenata – tri skupine (rad u skupinama, 8 minuta)
Rad u skupinama. Učenici razvrstavaju sedam sakramenata u tri skupine. Nakon provjere svaka skupina uz naziv jedne skupine dopisuje dvije riječi koje objašnjavaju zašto je ta skupina tako nazvana.
Rješenje: INICIJACIJA – krštenje, potvrda, euharistija (ulazak i rast u kršćanskome životu); OZDRAVLJENJE – pomirenje, bolesničko pomazanje (oproštenje, snaga i utjeha); U SLUŽBI ZAJEDNICE – sveti red, ženidba (služenje, savez i izgradnja zajednice).
Radni predložak:
	INICIJACIJA
	OZDRAVLJENJE
	U SLUŽBI ZAJEDNICE

	________________________
	________________________
	________________________

	________________________
	________________________
	________________________

	________________________
	
	


Aktivnost 7: Tko sam? – sedam sakramenata (individualni rad, 8 minuta)
Učenici će prema trima kratkim tragovima pogoditi sakrament. U drugi stupac upisuju naziv, a u treći samo onu riječ koja im je bila najvažniji trag.
Rješenje redom: Sveti red → Ženidba → Bolesničko pomazanje → Pomirenje → Euharistija → Krštenje → Potvrda.



Radni predložak:
	TRAG
	SAKRAMENT
	KLJUČNI TRAG

	polaganje ruku • služenje • poziv
	____________________
	____________________

	muž i žena • privola • prstenje
	____________________
	____________________

	bolest • ulje • snaga
	____________________
	____________________

	oproštenje • odrješenje • novi početak
	____________________
	____________________

	kruh i vino • pričest • Posljednja večera 
	____________________
	____________________

	voda • prvi • novi život
	____________________
	____________________

	Duh Sveti • pečat • biskup
	____________________
	____________________


Aktivnost 8: Kršćanska inicijacija – tri koraka jednoga puta (rad u paru, 9 minuta)
Rad u paru. Učenici će usporediti krštenje, potvrdu i euharistiju prema četirima pitanjima: što započinje ili jača, koji je važan znak, tko je redoviti djelitelj / služitelj i koja je kratka poruka sakramenta. Parovi na kraju dovršavaju rečenicu: „Kršćanska inicijacija nije tri nepovezana događaja jer…“
Moguće: krštenje – započinje novi život s Bogom / voda / svećenik ili đakon / postajemo djeca Božja i članovi Crkve; potvrda – osnažuje za svjedočenje / krizma i polaganje ruku / redovito biskup / neizbrisiv pečat i sedam darova Duha Svetoga; euharistija – hrani i dovršava inicijaciju / kruh i vino / svećenik slavi euharistiju / Krist se daruje kao Tijelo i Krv. Završetak: zajedno uvode, osnažuju i hrane kršćanski život.
Radni predložak:
	SAKRAMENT
	ŠTO ZAPOČINJE / JAČA?
	VAŽAN ZNAK
	DJELITELJ / SLUŽITELJ/PORUKA

	KRŠTENJE
	__________________
	__________________
	______________________
________________________
________________________

	POTVRDA
	__________________
	__________________
	______________________
________________________
________________________

	EUHARISTIJA
	__________________
	__________________
	______________________
________________________
________________________



Kršćanska inicijacija nije tri nepovezana događaja jer…
Aktivnost 9: Krštenje – pet sidara (individualni rad, 8 minuta)
Učenici će iz pet ponuđenih natuknica oblikovati točan sažetak krštenja. Uz svako „sidro“ zapisuju jednu kratku činjenicu, a zatim biraju ono koje smatraju najvažnijim i obrazlažu izbor.
Rješenje: PRVI I OSNOVNI – krštenje je prvi i osnovni sakrament; DJELITELJ – redovito svećenik ili đakon; KOLIKO PUTA – jednom, ostavlja neizbrisiv pečat; ŠTO DARUJE – postajemo djeca Božja i članovi Crkve, primamo oproštenje grijeha; RIJEČI – „N. N., ja te krstim u ime Oca i Sina i Duha Svetoga.“
Radni predložak:
	SIDRO
	KRATAK ODGOVOR

	PRVI I OSNOVNI
	____________________________________________

	DJELITELJ
	____________________________________________

	KOLIKO PUTA
	____________________________________________

	ŠTO DARUJE
	____________________________________________

	RIJEČI KRŠTENJA
	____________________________________________


Aktivnost 10: Potvrda – pečat, darovi i svjedočenje (rad u paru, 9 minuta)
Rad u paru. Učenici će dovršiti šest ključnih tvrdnji o potvrdi, a zatim bez gledanja pokušati navesti sedam darova Duha Svetoga. Partner provjerava popis i dopunjuje samo ono što nedostaje.
Rješenje: u potvrdi sami potvrđujemo krsna obećanja; utiskuje neizbrisiv pečat; prima se jednom; osnažuje za svjedočenje Božje ljubavi; redoviti djelitelj je biskup, a u potrebi može ovlastiti svećenika; darovi Duha Svetoga: mudrost, razum, savjet, jakost, znanje, pobožnost i strah Božji.
Radni predložak:
	NAGLASAK
	ODGOVOR

	ŠTO POTVRĐUJEM?
	____________________________________________

	PEČAT
	____________________________________________

	KOLIKO PUTA?
	____________________________________________

	ZA ŠTO OSNAŽUJE?
	____________________________________________

	REDOVITI DJELITELJ
	____________________________________________

	7 DAROVA DUHA SVETOGA
	____________________________________________
____________________________________________


Aktivnost 11: Euharistija – od Posljednje večere do današnje mise (rad u skupinama, 9 minuta)
Rad u skupinama. Učenici će složiti četiri koraka u točan slijed i uz posljednji korak dodati jedan drugi naziv euharistije iz udžbenika. Izvjestitelj u jednoj rečenici objašnjava zašto euharistija nije samo uspomena na Posljednju večeru.
Rješenje: 1. Posljednja večera – Isus ustanovljuje euharistiju; 2. Isusova želja – da se okupljamo i činimo ono što je On učinio; 3. danas svećenik izgovara Isusove riječi posvećenja nad kruhom i vinom; 4. kruh i vino postaju Tijelo i Krv Kristova. Drugi nazivi: sveta misa, Večera Gospodnja, lomljenje kruha, sveta žrtva, pričest.
Radni predložak:
	1. 
DOGAĐAJ
	2. 
ISUSOVA ŽELJA
	3. 
DANAS
	4. ŠTO SE DOGAĐA?

	____________________
____________________
	____________________
____________________
	____________________
____________________
	____________________
____________________


Aktivnost 12: Tri sakramenta inicijacije – isto i različito (rad u skupinama, 8 minuta)
Rad u skupinama. Učenici uspoređuju tri sakramenta inicijacije prema četiri kriterija. Kada završe, moraju pronaći najmanje dvije zajedničke značajke i jednu važnu razliku među njima.
Moguće: sva tri pripadaju kršćanskoj inicijaciji i povezuju vjernika s Kristom i Crkvom. Krštenje i potvrda primaju se jednom i ostavljaju neizbrisiv pečat; euharistija se prima više puta. Krštenje započinje, potvrda osnažuje, a euharistija hrani i dovršava inicijaciju.
Radni predložak:
	KRITERIJ
	KRŠTENJE
	POTVRDA
	EUHARISTIJA

	MJESTO U INICIJACIJI
	______________
	______________
	______________

	GLAVNI ZNAK / ČIN
	______________
	______________
	______________

	KOLIKO PUTA?
	______________
	______________
	______________

	ZA ŽIVOT VJERNIKA
	______________
	______________
	______________


Aktivnost 13: Put sedam sakramenata (individualni rad – crtanje bojicama, 10 minuta)
Učenici će u predlošku „Put sedam sakramenata“ u svakome od sedam koraka nacrtati po jedan jednostavan znak sakramenta. Ispod svakoga znaka pišu najviše tri riječi značenja. Nakon rada dva učenika predstavljaju po jedan korak koji su nacrtali drukčije.
Radni predložak:
[image: ]
Mogući primjer rješenja:
[image: ]
Aktivnost 14: Stablo sakramenata (individualni rad – crtanje bojicama, 10 minuta)
Učenici će dovršiti „Stablo sakramenata“. Tri velike grane predstavljaju INICIJACIJU, OZDRAVLJENJE i SAKRAMENTE U SLUŽBI ZAJEDNICE. U sedam plodova upisuju ili crtaju pripadajuće sakramente te ih mogu obojiti različitim bojama.
Radni predložak:
[image: ]









Mogući primjer rješenja: 
[image: ]
Aktivnost 15: Poučna priča (frontalni rad i razgovor, 8 minuta)
Vjeroučitelj će pročitati poučnu priču.
Znak koji nije bio samo znak
Na hodniku trgovačkoga centra Luka je ugledao žuti znak za mokar pod. Znao je što znači i zaobišao je mjesto. Malo poslije na mobitelu mu je stiglo srce od prijatelja. I taj je znak razumio, iako nije bio ni riječ ni rečenica. U nedjelju je u crkvi promatrao vodu u krstionici, ulje, kalež i prstenje na fotografiji vjenčanja u župnome listiću. „I ovo su znakovi“, pomislio je, „ali očito znače nešto više.“
Nakon mise pitao je vjeroučiteljicu je li sakramentalni znak isto što i prometni znak. Ona mu je odgovorila: „Slični su po tome što nešto vidljivo upućuje na značenje. Ali sakrament nije samo obavijest ili podsjetnik. U slavlju Crkve Krist po tim znakovima djeluje i daruje svoju milost.“ Luka je ponovno pogledao krstionicu i shvatio zašto se cijela cjelina nije mogla naučiti samo kao popis sedam riječi. Najprije je trebalo razumjeti što znak čini znakom, a zatim tko je prisutan i djeluje u sakramentima.
Razgovor:
· Što je zajedničko znaku za mokar pod, srcu na mobitelu i sakramentalnome znaku? (Nešto vidljivo prenosi ili otkriva značenje.)
· U čemu je važna razlika između običnoga i sakramentalnoga znaka? (Sakrament nije samo poruka; u slavlju Crkve Krist djeluje i daruje milost.)
· Zašto Luki nije bilo dovoljno naučiti samo popis sedam sakramenata? (Trebao je povezati znakove, Kristovu prisutnost, skupine sakramenata i njihov smisao u životu.)
Pouka: Znak postaje razumljiv kada otkrivamo njegovo značenje, a sakramentalni znak vodi još dalje: po njemu u slavlju Crkve Krist ostaje blizu čovjeku i daruje milost.
Aktivnost 16: Zapišimo! (individualni rad uz zajedničku provjeru, 8 minuta)
Učenici će u bilježnici dovršiti pet rečenica – po jednu za svaku temu cjeline. U svakoj rečenici upisuju samo ključne riječi koje nedostaju.
Rješenje: 1. Znak prenosi poruku / značenje. 2. U sakramentima Krist po vidljivim znakovima daruje milost. 3. Sedam sakramenata dijelimo na inicijaciju, ozdravljenje i sakramente u službi zajednice. 4. Kršćansku inicijaciju čine krštenje, potvrda i euharistija; krštenje je prvi i osnovni sakrament. 5. Potvrda osnažuje darovima Duha Svetoga, a euharistija je vrhunac inicijacije i središte kršćanskoga života.
	SAKRAMENTI – ISUS MEĐU NAMA – PONAVLJANJE

1. Znak prenosi ______________________________.
2. U sakramentima Krist po vidljivim znakovima daruje _____________________________________.
3. Sedam sakramenata dijelimo na ____________________, ____________________ i ____________________.
4. Kršćansku inicijaciju čine ____________________, ____________________ i _____________________.
5. Potvrda nas osnažuje ____________________, a euharistija je ________________________________.


Aktivnost 17: Radna bilježnica (individualni rad uz zajedničku provjeru, približno 10 minuta)
Učenici će uz pomoć vjeroučitelja rješavati RB, str. 104 (mogu biti i odabrani zadatci po želji).
Aktivnost 18: Formativna provjera (frontalni rad i individualni odgovor, 8 minuta)
Vjeroučitelj će pročitati deset pitanja s odgovorima A/B/C. Pitanja ravnomjerno zahvaćaju pet tema cjeline. Učenici pokazuju A, B ili C, a nakon svakoga drugog pitanja jedan učenik kratko obrazlaže odgovor.
· Što znak u svakodnevnome životu najčešće čini? A Prenosi značenje  B Uvijek ukrašava  C Ništa ne poručuje (A – prenosi značenje.)
· Što je bitno za razumijevanje znaka? A Kontekst i dogovoreno značenje  B Samo boja  C Samo veličina (A – kontekst i značenje.)
· Što Krist po sakramentima daruje? A Milost  B Fotografiju  C Ukras (A – milost.)
· Koliko sakramenata slavi Katolička Crkva? A Pet  B Sedam  C Deset (B – sedam.)
· Koja skupina ima tri sakramenta? A Inicijacija  B Ozdravljenje  C U službi zajednice (A – inicijacija.)
· Koja tri sakramenta čine inicijaciju? A Krštenje, potvrda, euharistija  B Pomirenje, sveti red, ženidba  C Krštenje, pomirenje, ženidba (A – krštenje, potvrda, euharistija.)
· Tko redovito dijeli krštenje? A Svećenik ili đakon  B Kum  C Učitelj (A – svećenik ili đakon.)
· Tko je redoviti djelitelj potvrde? A Biskup  B Roditelj  C Kum (A – biskup.)
· Kada je ustanovljena euharistija? A Na Posljednjoj večeri  B Na svadbi u Kani  C Na Kalvariji (A – na Posljednjoj večeri.)
· Što po riječima posvećenja postaju kruh i vino? A Samo simboli  B Tijelo i Krv Kristova  C Obična hrana (B – Tijelo i Krv Kristova.)
Aktivnost 19: Digitalni zadatci (individualni rad, rad u paru ili rad u skupinama, 10 minuta)
Učenici će riješiti zadatak „Ponovimo“ u digitalnom udžbeniku, str. 70.

klikni ovdje – poveznica
Kod:
[image: QR-kod]
Nedigitalna alternativa: parovi dobivaju deset kartica: pet naziva tema cjeline i pet sažetaka. Najprije pronalaze parove, a zatim ih slažu redom kojim je cjelina obrađena. Svaki par mora obrazložiti najmanje jednu vezu između dviju susjednih tema.
Rješenje: Znakovi u svakodnevnom životu – znak prenosi poruku; Sakramenti – Kristova prisutnost – po vidljivim znakovima Krist djeluje i daruje milost; Sedam svetih sakramenata – 7 sakramenata / 3 skupine; Inicijacija; Krštenje – krštenje, potvrda, euharistija / krštenje je prvi i osnovni; Potvrda i Euharistija – darovi Duha Svetoga / Kristova prisutnost i hrana kršćanskoga života.
Kartice za ispis:
	TEMA
	SAŽETAK – IZMIJEŠANO

	Znakovi u svakodnevnom životu
	darovi Duha Svetoga / Kristova hrana

	Sakramenti – Kristova prisutnost
	7 sakramenata / 3 skupine

	Sedam svetih sakramenata
	znak prenosi poruku

	Inicijacija; Krštenje
	Krist djeluje i daruje milost

	Potvrda i Euharistija
	krštenje, potvrda, euharistija / prvi i osnovni


Aktivnost 20: Mikropauza (frontalni rad, 2 minute)
Vjeroučitelj je koristi po želji u bilo kojem trenutku sata kada opadne koncentracija učenika. To može biti vic, zagonetka, pitalica, kratka šetnja po razredu, pokret ili druga pristojna aktivnost nevezana uz vjeronaučno gradivo.
Vic: Učitelj pita: „Marko, zašto si donio ljestve u školu?“ Marko: „Rekli ste da danas prelazimo na višu razinu!“

	III. ZAVRŠNI DIO – IZRAZI (približno 7–10 minuta)


Aktualizacija:
Vjeroučitelj će odabrati dva ili tri pitanja.
· Kako nam svakodnevni znakovi pomažu razumjeti pojam sakramentalnoga znaka? (Pokazuju da nešto vidljivo može upućivati na dublje značenje.)
· Što sakrament čini više od običnoga znaka ili uspomene? (U slavlju Crkve po vidljivim znakovima Krist djeluje i daruje milost.)
· Zašto sedam sakramenata dijelimo u tri skupine? (Jer prate ulazak i rast u vjeri, ozdravljenje te služenje zajednici.)
· Kako krštenje, potvrda i euharistija zajedno opisuju put inicijacije? (Krštenje započinje, potvrda osnažuje, a euharistija hrani i dovršava inicijaciju.)
· Koja ti od pet tema najbolje pomaže razumjeti ostale i zašto? (Odgovori mogu biti različiti uz obrazloženje.)
Sinteza:
Učenici će dovršiti prikaz „5–3–1“: upisuju pet tema cjeline, tri sakramenta kršćanske inicijacije i jednu zaključnu rečenicu koja odgovara na središnje pitanje sata.
Mogući odgovor: 5 – znakovi u svakodnevnom životu; sakramenti – Kristova prisutnost; sedam svetih sakramenata; inicijacija i krštenje; potvrda i euharistija. 3 – krštenje, potvrda, euharistija. 1 – Po vidljivim znakovima sakramenata Krist u Crkvi prati čovjekov život, daruje milost i povezuje nas sa sobom i zajednicom Crkve.
Radni predložak:
	5 TEMA CJELINE
	3 SAKRAMENTA INICIJACIJE
	1 ZAKLJUČNA REČENICA

	___________________________
___________________________
___________________________
___________________________
___________________________
	___________________________
___________________________
___________________________
	___________________________
___________________________
___________________________
___________________________



	Zaključak vjeroučitelja: Cjelina nas vodi od običnih znakova prema sakramentalnim znakovima u kojima Krist djeluje u Crkvi. Sedam sakramenata prate početak i rast vjere, potrebu za oproštenjem i snagom te životne pozive služenja. Krštenje, potvrda i euharistija posebno čine jednu cjelinu inicijacije: krštenje započinje novi život, potvrda osnažuje Duhom Svetim, a euharistija hrani zajedništvo s Kristom.


Samovrednovanje:
Učenici će bez javnoga izjašnjavanja odabrati jednu boju semafora koja najbolje opisuje koliko mogu povezati svih pet tema nastavne cjeline.
[image: ]
Ili:
Digitalno samovrednovanje pod ikonom zvjezdice, digitalni udžbenik, str. 70:

klikni ovdje – poveznica
Kod:
[image: QR-kod]
Domaća zadaća:
Učenici će riješiti, ili dovršiti rješavanje RB, str. 104.
Ili:
Učenici će u bilježnicu nacrtati pet malih okvira – po jedan za svaku temu cjeline – i u svaki upisati samo tri ključne riječi.
Izborna domaća zadaća: učenici će u svojoj okolini pronaći jedan svakodnevni znak i jedan sakramentalni znak na fotografiji, u udžbeniku ili u crkvi te zapisati što svaki od njih poručuje.
Završna molitva:
Gospodine Isuse, hvala Ti za znakove po kojima nas učiš gledati dublje. Hvala Ti što u sakramentima ostaješ među nama i daruješ nam novi život, oproštenje, snagu, zajedništvo i poziv na služenje. Pomozi nam da primljene darove prepoznamo i živimo odgovorno u Tvojoj Crkvi. Amen.
ili:
Anđele, čuvaru mili…
ili:
Učenici će poslušati pjesmu „Anđele, čuvaru mili…“; 3:36; Autor: Marinko Grubešić; Izvor: YouTube

[image: Anđele čuvaru - Marinko Grubešić]





	PREPORUČENI ODABIR ZA 45 MINUTA



	Dio sata / odabrana aktivnost
	Vrijeme

	Uvod, motivacija i najava teme
	6 minuta

	Aktivnost 1: Obrada teksta / sadržaja
	8 minuta

	Aktivnost 2: Radni listić
	11 minuta

	Aktivnost 4: Što znak govori?
	4 minute

	Aktivnost 8: Kršćanska inicijacija – tri koraka jednoga puta
	5 minuta

	Aktivnost 16: Zapišimo!
	3 minute

	Aktivnost 17: Radna bilježnica
	3 minute

	Aktualizacija, sinteza, samovrednovanje i molitva
	5 minuta


Ukupno: 45 minuta. Mikropauza se koristi samo po potrebi; tada se skraćuje predstavljanje skupina ili završna rasprava.
PRILOZI ZA BRZU UPORABU
Prilog 1: Kratka kontrolna lista za vjeroučitelja
□ Mogu li učenici objasniti čemu služe znakovi u svakodnevnome životu?
□ Mogu li objasniti zašto sakrament nije samo običan znak ili uspomena?
□ Mogu li nabrojiti svih sedam sakramenata i razvrstati ih u tri skupine?
□ Mogu li povezati krštenje, potvrdu i euharistiju kao sakramente inicijacije?
□ Mogu li navesti temeljna obilježja krštenja?
□ Mogu li navesti temeljna obilježja potvrde i sedam darova Duha Svetoga?
□ Mogu li povezati euharistiju s Posljednjom večerom, riječima posvećenja i Kristovom prisutnošću?

